โครงสร้างการจัดการ

โครงสร้างคณะกรรมการ

โครงสร้างการจัดการของบริษัทฯ ประกอบด้วยคณะกรรมการทั้งหมด 3 ชุด คือ คณะกรรมการบริษัท
คณะกรรมการบริหาร และคณะกรรมการตรวจสอบ ดังรายละเอียดต่อไปนี้

คณะกรรมการบริษัท

ที่ประชุมสามัญผู้ถือหุ้นครั้งที่ 1/ 2549 เมื่อวันที่ 28 เมษายน 2549
ได้มีมติแต่งตั้งคณะกรรมการบริษัทฯ จำนวน 9 ท่าน ดังนี้

(1) นางประพีร์ ปุ้ยพันธวงศ์ ประธานกรรมการ

(2) นายประเดช กิตติอิสรานนท์ กรรมการ

(3) นายสุวัฒน์ จรดล กรรมการ

(4) นายพงษ์ศักดิ์ ศิริคุปต์ กรรมการ

(5) นายภูมิชาย หิรัญชัย กรรมการ

(6) นายอาคม มานะแก้ว กรรมการ

(7) พล.อ.เธียร ชนไมตรี กรรมการอิสระและประธานกรรมการตรวจสอบ

(8) นายสงวน ตังเดชะหิรัญ กรรมการอิสระและกรรมการตรวจสอบ

(9) นางมณี จารุมนัส กรรมการอิสระและกรรมการตรวจสอบ

  โดยมีนายไพฑูรย์ กำชัย เป็นเลขานุการคณะกรรมการบริษัท

กรรมการผู้มีอำนาจผูกพันตามหนังสือรับรองบริษัท เป็นดังนี้

นางประพีร์ ปุ้ยพันธวงศ์ นายประเดช กิตติอิสรานนท์ นายสุวัฒน์ จรดล และนายพงษ์ศักดิ์ ศิริคุปต์
ลงลายมือชื่อ จำนวน 2 คน และประทับตราสำคัญบริษัท หรือ นางประพีร์ ปุ้ยพันธวงศ์ นายประเดช
กิตติอิสรานนท์ นายสุวัฒน์ จรดล นายพงษ์ศักดิ์ ศิริคุปต์ คนใดคนหนึ่ง ลงนาม ร่วมกับ นายภูมิชาย
หิรัญชัย หรือนายอาคม มานะแก้ว และประทับตราสำคัญบริษัท

ขอบเขตอำนาจหน้าที่ของคณะกรรมการบริษัท

  คณะกรรมการบริษัทมีหน้าที่เป็นตัวแทนของผู้ถือหุ้น และมีอำนาจในการจัดการบริษัท
  ให้เป็นไปตามกฎหมาย วัตถุประสงค์ ข้อบังคับ บริคณห์สนธิ มติที่ประชุมผู้ถือหุ้นของบริษัท
  และความถูกต้องของสังคม รวมถึงกำหนดนโยบาย ทิศทางการดำเนินงาน การลงทุน
  การบริหารจัดการที่เกี่ยวข้องกับธุรกิจของบริษัท
  กำหนดและควบคุมดูแลฝ่ายบริหารให้ดำเนินการให้เป็นไปตามนโยบายที่กำหนดไว้อย่างมีประสิทธิภาพ
  โดยคำนึงถึงผลประโยชน์ของผู้ถือหุ้นเป็นสำคัญ

คณะกรรมการบริหาร

คณะกรรมการบริหาร มีจำนวน 6 ท่าน ดังนี้

(1) นางประพีร์ ปุ้ยพันธวงศ์ ประธานกรรมการบริหาร

(2) นายประเดช กิตติอิสรานนท์ รองประธานกรรมการบริหาร

(3) นายสุวัฒน์ จรดล กรรมการบริหาร

(4) นายพงษ์ศักดิ์ ศิริคุปต์ กรรมการบริหาร

(5) นายภูมิชาย หิรัญชัย กรรมการบริหาร

(6) นายอาคม มานะแก้ว กรรมการบริหาร

  โดยมีนายไพฑูรย์ กำชัย เป็นเลขานุการคณะกรรมการบริหาร

ขอบเขตอำนาจหน้าที่ของคณะกรรมการบริหาร

คณะกรรมการบริหารมีอำนาจหน้าที่ สั่งการ วางแผน กำหนดกลยุทธ์ แนวทางการลงทุน
การระดมทุน และดำเนินกิจการให้เป็นไปตามนโยบายที่คณะกรรมการบริษัทกำหนด

ทั้งนี้
การมอบหมายอำนาจหน้าที่และความรับผิดชอบของคณะกรรมการบริหารดังกล่าวข้างต้นนั้นอยู่ภายใต้หลักเกณฑ์ของกฎหมายและกฎระเบียบข้อบังคับของบริษัท
คณะกรรมการบริหารไม่มีอำนาจในการดำเนินการใดๆ ในหรือเกี่ยวกับรายการที่เกี่ยวโยงกัน
รายการได้มาหรือจำหน่ายไปซึ่งสินทรัพย์ที่สำคัญของบริษัท และ/หรือ
รายการหรือเรื่องที่คณะกรรมการบริหารหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยขน์อื่นใดที่จะทำขึ้นกับบริษัทและบริษัทย่อย (ถ้ามี)
ในกรณีดังกล่าว ให้คณะกรรมการบริหารนำเสนอเรื่องดังกล่าวต่อคณะกรรมการตรวจสอบ
และ/หรือคณะกรรมการบริษัท เพื่อพิจารณาอนุมัติต่อไป
โดยกรรมการบริหารท่านนั้นและบุคคลที่อาจมีความขัดแย้งจะไม่มีสิทธิออกเสียงลงคะแนนในการประชุมคณะกรรมการบริษัทในเรื่องดังกล่าว

คณะกรรมการตรวจสอบ

คณะกรรมการตรวจสอบจำนวน 3 ท่าน ดังนี้

(1) พล.อ.เธียร ชนไมตรี ประธานกรรมการตรวจสอบ

(2) นายสงวน ตังเดชะหิรัญ กรรมการตรวจสอบ

(3) นางมณี จารุมนัส กรรมการตรวจสอบ

  โดยมีนางสาววรรณฤดี สุวพันธ์ เป็นเลขานุการคณะกรรมการตรวจสอบ

  ขอบเขตอำนาจหน้าที่ของคณะกรรมการตรวจสอบ

  คณะกรรมการตรวจสอบ มีอำนาจหน้าที่ดังนี้

  คณะกรรมการตรวจสอบ มีอำนาจหน้าที่
  และรับผิดชอบตามข้อกำหนดและหลักเกณฑ์ของคณะกรรมการ

ก.ล.ต. และตลาดหลักทรัพย์ฯ และให้รายงานตรงต่อคณะกรรมการบริษัท สอบทานให้บริษัท
มีการรายงานทางการเงิน เป็นไปตามมาตรฐานบัญชีอย่างถูกต้องและเพียงพอ
สอบทานให้บริษัทมีระบบการควบคุมภายใน
และการตรวจสอบภายในที่มีความเหมาะสมและมีประสิทธิผล
สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
ข้อกำหนดของตลาดหลักทรัพย์ฯ และกฎหมายที่เกี่ยวข้องกับธุรกิจของบริษัท
พิจารณาคัดเลือกและเสนอแต่งตั้งผู้สอบบัญชีของบริษัท รวมถึงพิจารณาเสนอค่าตอบแทนของผู้สอบบัญชี
พิจารณาการเปิดเผยข้อมูลของบริษัทในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน
รวมถึงจัดทำรายงานกิจกรรมของคณะกรรมการตรวจสอบ
โดยเปิดเผยไว้ในรายงานประจำปีของบริษัท

ผู้บริหาร

ณ 31 ธันวาคม 2549 บริษัท มีผู้บริหารจำนวน 6 ท่าน ดังนี้

(1) นายประเดช กิตติอิสรานนท์ กรรมการผู้จัดการ

(2) นายสุวัฒน์ จรดล รองกรรมการผู้จัดการ

(3) นายพงษ์ศักดิ์ ศิริคุปต์ ผู้ช่วยกรรมการผู้จัดการสายงานก่อสร้างสายส่งและสถานีไฟฟ้า

(4) นายภูมิชาย หิรัญชัย ผู้ช่วยกรรมการผู้จัดการสายงานจัดซื้อ

(5) นายอาคม มานะแก้ว ผู้ช่วยกรรมการผู้จัดการสายงานการตลาด

(6) นายไพฑูรย์ กำชัย ผู้ช่วยกรรมการผู้จัดการสายงานการเงินและบัญชี

ขอบเขตอำนาจหน้าที่ของกรรมการผู้จัดการ

1.  เสนอแผนและแนวทางการบริหารให้แก่คณะกรรมการบริหารพิจารณา

2.  วางแผนและควบคุมการดำเนินงานให้เป็นไปตามนโยบายที่กำหนดโดยคณะกรรมการบริษัทและกรรมการบริหาร

3.  กำหนดอำนาจหน้าที่และความรับผิดชอบให้แก่ผู้บริหารระดับสูง

4.  สรุปผลการดำเนินงานเพื่อนำเสนอคณะกรรมการบริหาร

5.  มีอำนาจจ้าง แต่งตั้ง ปลดออก ให้ออก ไล่ออก กำหนดอัตราค่าจ้าง ให้บำเหน็จรางวัล
    ปรับขึ้นเงินเดือนค่าตอบแทน โบนัส สำหรับพนักงานตั้งแต่รองกรรมการผู้จัดการลงมา

6.  มีอำนาจอนุมัติการลงทุน การซื้อขายทรัพย์สินถาวรของบริษัท การจัดซื้อจัดจ้าง การกู้ยืมเงิน
    การให้กู้ยืมเงิน การเข้าทำสัญญาหรือการทำนิติกรรมใดๆ
    ที่เกี่ยวข้องกับธุรกิจการค้าโดยปกติและเป็นไปตามวัตถุประสงค์ของบริษัท

  - วงเงินไม่เกิน 2 ล้านบาท สำหรับการซื้อขายทรัพย์สินถาวรและการให้กู้ยืมเงิน

  - วงเงินไม่เกิน 100 ล้านบาท สำหรับการเสนอราคา และ

  - วงเงินไม่เกิน 20 ล้านบาท สำหรับการกู้ยืมเงิน การจัดซื้อจัดจ้าง การเข้าทำสัญญา/นิติกรรม
  ใดๆ ที่เกี่ยวข้องกับธุรกิจการค้าโดยปกติ ตามวัตถุประสงค์ของบริษัท

7.  มีอำนาจกระทำการ
    และแสดงตนเป็นตัวแทนของบริษัทต่อบุคคลภายนอกในกิจการเกี่ยวข้องและเป็นประโยชน์ต่อบริษัท

8.  มีอำนาจอนุมัติการแต่งตั้งที่ปรึกษาด้านต่างๆ ที่จำเป็นต่อการดำเนินงานของบริษัท
    รวมถึงกำหนดอัตราค่าตอบแทนและสวัสดิการที่เหมาะสม

9.  ดำเนินกิจการ ที่เกี่ยวข้องกับการบริหารงานทั่วไปของบริษัทหรือกิจการอื่นๆ ที่
    คณะกรรมการบริษัทและ/หรือ คณะกรรมการบริหารมอบหมาย

10. มีอำนาจกระทำการขอวงเงิน Line Credit จากธนาคาร
    สำหรับใช้บริหารจัดการโครงการต่างๆ ของบริษัท โดยไม่จำกัดวงเงิน
    เมื่อธนาคารอนุมัติวงเงินแล้วในการเข้าผูกพันใช้เงินจากธนาคารดังกล่าว
    ต้องมีการขออนุมัติตามขอบเขตอำนาจหน้าที่อีกครั้ง

  ทั้งนี้
  การมอบหมายอำนาจหน้าที่และความรับผิดชอบของกรรมการผู้จัดการดังกล่าวข้างต้นนั้นต้องอยู่
  ภายใต้หลักเกณฑ์ของกฎหมายและกฎระเบียบข้อบังคับของบริษัท ทั้งนี้
  กรรมการผู้จัดการไม่มีอำนาจ ในการดำเนินการใดๆ ใน/หรือเกี่ยวกับรายการที่เกี่ยวโยงกัน
  รายการได้มาหรือจำหน่ายไปซึ่งสินทรัพย์ ที่สำคัญของบริษัท และ/หรือ
  รายการหรือเรื่องที่กรรมการผู้จัดการหรือบุคคลที่อาจมีความขัดแย้ง มีส่วนได้เสีย
  หรืออาจมีความขัดแย้งทางผลประโยชน์อื่นใดที่จะทำขึ้นกับบริษัทและบริษัทย่อย (ถ้ามี)
  ในกรณีดังกล่าว ให้กรรมการผู้จัดการนำเสนอเรื่องดังกล่าวต่อคณะกรรมการตรวจสอบ
  และ/หรือคณะกรรมการบริษัท เพื่อพิจารณาอนุมัติต่อไป
  โดยกรรมการผู้จัดการจะไม่มีสิทธิออกเสียงลงคะแนนในการประชุมมีคณะกรรมการบริษัทในเรื่องดังกล่าว

1.  การสรรหากรรมการและผู้บริหาร

การคัดเลือกบุคคลที่จะเข้าดำรงตำแหน่งเป็นกรรมการของบริษัทไม่ได้ผ่านคณะกรรมการสรรหา
วิธีการสรรหากรรมการจะกระทำโดยคณะกรรมการบริษัทฯ
ซึ่งจะเป็นผู้พิจารณาคัดเลือกตามเกณฑ์คุณสมบัติตามมาตรา 68 แห่งพระราชบัญญัติบริษัทมหาชนจำกัด
พ.ศ. 2535 และตามประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง
นอกจากนี้ยังพิจารณาถึงประสบการณ์ ความรู้ และความสามารถ
จากนั้นจึงนำรายชื่อเสนอที่ประชุมผู้ถือหุ้นเพื่อพิจารณาแต่งตั้ง

ในการเลือกตั้งคณะกรรมการของบริษัทจะกระทำโดยที่ประชุมผู้ถือหุ้น
ตามหลักเกณฑ์และวิธีการดังต่อไปนี้

(ก) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(ข) ผู้ถือหุ้นแต่ละคนจะใช้คะแนนเสียงที่ตนมีอยู่ตามข้อ 1
เพื่อเลือกตั้งบุคคลเดียวหรือหลายคนเป็นกรรมการก็ได้
แต่จะแบ่งคะแนนเสียงให้กรรมการคนใดมากกว่าหรือน้อยกว่าคนอื่นไม่ได้

(ค)
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

นอกจากนี้ ในการประชุมสามัญประจำปีทุกครั้ง ให้กรรมการออกจากตำแหน่ง 1 ใน 3
ถ้าจำนวนกรรมการที่จะออกไม่อาจแบ่งให้ตรงเป็นจำนวนได้ก็ให้ออกโดยจำนวนใกล้เคียงที่สุดกับสัดส่วน
1 ใน 3 กรรมการซึ่งพ้นจากตำแหน่งแล้วอาจได้รับเลือกเข้ารับตำแหน่งอีกก็ได้
กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทฯนั้น
ให้ใช้วิธีจับสลากกันว่าผู้ใดจะออก ส่วนในปีหลังๆ
ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
กรรมการที่ออกตามวาระนั้นอาจถูกเลือกเข้ามาดำรงตำแหน่งใหม่ได้

กรณีที่ตำแหน่งกรรมการว่างลงเพราะเหตุอื่น นอกจากถึงคราวออกตามวาระ
ให้กรรมการเลือกบุคคลซึ่งมีคุณสมบัติและไม่มีลักษณะต้องห้าม ตามมาตรา 68
แห่งพระราชบัญญัติบริษัทมหาชนจำกัด พ.ศ. 2535
เข้าเป็นกรรมการแทนในการประชุมคณะกรรมการคราวถัดไป
เว้นแต่วาระของกรรมการเหลือน้อยกว่า 2 เดือน
บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงเท่าวาระที่ยังเหลืออยู่ของกรรมการซึ่งตนแทน
และต้องได้รับมติของคณะกรรมการด้วยคะแนนเสียงไม่น้อยกว่า 3 ใน 4 ของกรรมการที่ยังเหลืออยู่

2.  ค่าตอบแทนผู้บริหาร

ค่าตอบแทนที่เป็นตัวเงิน

ค่าตอบแทนกรรมการ

  บริษัทจ่ายค่าตอบแทนตอบแทนกรรมการเป็นรายเดือน
  โดยมีรายละเอียดการจ่ายค่าตอบแทนรวมทั้งสิ้น ในช่วงเวลาปี 2548 และ ปี 2549 ดังนี้

+----------------------------------+-----------------+-----------------+
| รายชื่อกรรมการ                     | ปี 2548          | ปี 2549          |
+==================================+=================+=================+
|                                  | จำนวนเงิน(บาท)   | จำนวนเงิน(บาท)   |
+----------------------------------+-----------------+-----------------+
| (1) นางประพีร์ ปุ้ยพันธวงศ์            | 150,000         | 300,000         |
+----------------------------------+-----------------+-----------------+
| (2) นายประเดช กิตติอิสรานนท์         | 150,000         | 180,000         |
+----------------------------------+-----------------+-----------------+
| (3) นายสุวัฒน์ จรดล                 | 150,000         | 180,000         |
+----------------------------------+-----------------+-----------------+
| (4) นายพงษ์ศักดิ์ ศิริคุปต์              | 150,000         | 180,000         |
+----------------------------------+-----------------+-----------------+
| (5) นายอาคม มานะแก้ว              | 135,000         | 180,000         |
+----------------------------------+-----------------+-----------------+
| (6) นายภูมิชาย หิรัญชัย               | 150,000         | 180,000         |
+----------------------------------+-----------------+-----------------+
| (7) พล.อ.เธียร ชนไมตรี             | 225,000         | 360,000         |
+----------------------------------+-----------------+-----------------+
| (8) นายสงวน ตังเดชะหิรัญ            | 225,000         | 360,000         |
+----------------------------------+-----------------+-----------------+
| (9) นางมณี จารุมนัส                 | 240,000         | 360,000         |
+----------------------------------+-----------------+-----------------+
| รวมทั้งสิ้น                          | 1,575,000       | 2,280,000       |
+----------------------------------+-----------------+-----------------+

หมายเหตุ ปี 2548 (7)-(9) เป็นอนุกรรมการตรวจสอบ

ค่าตอบแทนกรรมการบริหาร

+------------------+-----------+------------+-----------+------------+
| ลักษณะค่าตอบแทน    | ปี 2548    |            | ปี 2549    |            |
+------------------+-----------+------------+-----------+------------+
|                  | จำ        | จำนวนเงิน   | จำ        | จำนวนเงิน   |
|                  | นวนผู้บริหาร |            | นวนผู้บริหาร |            |
|                  |           | (บาท)      |           | (บาท)      |
|                  | (ราย)     |            | (ราย)     |            |
+------------------+-----------+------------+-----------+------------+
| เบี้ยประชุม         | -         | -          | 6         | 1,890,000  |
+------------------+-----------+------------+-----------+------------+
| บำเหน็จ           | -         | -          | 1         | 439,500    |
+------------------+-----------+------------+-----------+------------+
| รวมทั้งสิ้น          |           | -          |           | 2,329,500  |
+------------------+-----------+------------+-----------+------------+

ค่าตอบแทนผู้บริหาร

+------------------+-----------+------------+-----------+------------+
| ลักษณะค่าตอบแทน    | ปี 2548    |            | ปี 2549    |            |
+------------------+-----------+------------+-----------+------------+
|                  | จำ        | จำนวนเงิน   | จำ        | จำนวนเงิน   |
|                  | นวนผู้บริหาร |            | นวนผู้บริหาร |            |
|                  |           | (บาท)      |           | (บาท)      |
|                  | (ราย)     |            | (ราย)     |            |
+------------------+-----------+------------+-----------+------------+
| เงินเดือนรวม       | 6         | 7,614,750  | 6         | 12,475,900 |
+------------------+-----------+------------+-----------+------------+
| โบนัส             | 5         | 8,640,000  | 6         | 14,726,550 |
+------------------+-----------+------------+-----------+------------+
| รวมทั้งสิ้น          |           | 16,254,750 |           | 27,202,450 |
+------------------+-----------+------------+-----------+------------+

 หมายเหตุ:- ทั้งนี้ หลังจากปี 2549 บริษัทยังคงพิจารณากำหนดค่าตอบแทนผู้บริหารในรูปแบบเงินเดือนและโบนัส แต่ไม่มีนโยบายการจ่ายผลตอบแทนในรูปแบบโบนัสให้แก่ผู้บริหารในจำนวนเงินที่มากกว่าเงินเดือนรวมของผู้บริหารดังเช่นในปี 2549 

ค่าตอบแทนอื่น

ที่ประชุมสามัญผู้ถือหุ้นครั้งที่ 1/2549 เมื่อวันที่ 28 เมษายน 2549
ได้มีมติให้ออกและจัดสรรใบสำคัญแสดงสิทธิที่จะซื้อหุ้นสามัญของบริษัทให้แก่กรรมการและพนักงานของบริษัท
จำนวน 5,000,000 หน่วย เพื่อเป็นการตอบแทนการปฏิบัติงานของกรรมการและพนักงานของบริษัท
และเพื่อเป็นแรงจูงใจให้ปฏิบัติหน้าที่ด้วยความตั้งใจและทำงานกับบริษัทต่อไปในระยะยาว
โดยในส่วนของกรรมการจะได้รับการจัดสรรคนละไม่เกิน 160,000 หน่วย
และกรรมการที่มีฐานะเป็นพนักงานของบริษัทจะเลือกรับสิทธิการจัดสรรในส่วนที่ได้ประโยชน์สูงกว่าเพียงทางเดียวเท่านั้น

  การจัดสรรใบสำคัญแสดงสิทธิการซื้อหุ้นสามัญให้แก่กรรมการและพนักงานของบริษัท

  -------------------------------------------------------------------------
  รายชื่อ                     ตำแหน่ง                             จำนวน (หน่วย)
  ------------------------- ---------------------------------- ------------
  กลุ่มคณะกรรมการ                                                

  1. พล.อ.เธียร ชนไมตรี       ประธานกรรมการตรวจสอบ               94,000

  2. นายสงวน ตังเดชะหิรัญ      กรรมการตรวจสอบ                     94,000

  3. นางมณี จารุมนัส           กรรมการตรวจสอบ                     94,000

  รวม                                                          282,000

  กลุ่มผู้บริหาร                                                    

  1. นางประพีร์ ปุ้ยพันธวงศ์      ประธานกรรมการบริหาร                 141,200

  2. นายประเดช กิตติอิสรานนท์   กรรมการบริหาร                       156,000

  3. นายสุวัฒน์ จรดล           กรรมการบริหาร                       158,000

  4. นายพงษ์ศักดิ์ ศิริคุปต์        กรรมการบริหาร                       155,200

  5. นายอาคม มานะแก้ว        กรรมการบริหาร                       150,800

  6. นายภูมิชาย หิรัญชัย         กรรมการบริหาร                       160,800

  7. นายไพฑูรย์ กำชัย          ผู้ช่วยกรรมการผู้จัดการสายการเงินและบัญชี   79,200

  รวม                                                          1,001,200

  กลุ่มพนักงาน                                                    

  จำนวนรวมทั้งสิ้น 73 คน                                           3,716,800

  รวม                                                          5,000,000
  -------------------------------------------------------------------------

1.  การกำกับดูแลกิจการ

คณะกรรมการบริษัทเข้าใจบทบาท หน้าที่และความรับผิดชอบของคณะกรรมการที่มีต่อบริษัท
และผู้ถือหุ้น และได้ศึกษาแนวทางการปฏิบัติตามหลักการกำกับดูแลกิจการที่ดี 15
ข้อและข้อพึงปฏิบัติที่ดีสำหรับกรรมการบริษัทจดทะเบียนที่เป็นไปตามแนวทางของตลาดหลักทรัพย์แห่งประเทศไทย
เพื่อนำมาปรับปรุงวิธีการดำเนินงานของบริษัทเพื่อสร้างความโปร่งใสในการทำงาน
การดำเนินการให้มีจริยธรรมทางธุรกิจ การจัดทำระบบควบคุมภายในต่างๆ
รวมถึงการให้ความสำคัญเท่าเทียมกันของผู้ถือหุ้น และการรักษาผลประโยชน์ของผู้ถือหุ้นเป็นสำคัญ
และได้กำหนดนโยบายเกี่ยวกับการกำกับดูแลกิจการ
โดยมีรายละเอียดแนวทางการปฏิบัติและการดำเนินการ ดังนี้

1.  นโยบายเกี่ยวกับการกำกับดูแลกิจการ

  คณะกรรมการบริษัทได้ตระหนักถึงประโยชน์และความสำคัญของการกำกับดูแลกิจการที่ดี
  จึงได้กำหนดเป็นนโยบายการกำกับดูแลกิจการที่เป็นลายลักษณ์อักษรและ
  ให้ถือเป็นมาตรฐานการปฏัติสำหรับบริษัท ซึ่งครอบคลุมหลักการสำคัญดังต่อไปนี้

-   การปฏิบัติต่อผู้ถือหุ้นและผู้มีส่วนได้เสียอย่างเท่าเทียมกันและเป็นธรรมต่อทุกฝ่าย

-   การปฏิบัติหน้าที่และความรับผิดชอบของคณะกรรมการบริษัท
    ในการกำกับดูแลและการบริหารงานด้วยความซื่อสัตย์ มีคุณธรรม รอบคอบและระมัดระวัง
    เพื่อให้บรรลุเป้าหมายของบริษัท และให้เกิดประโยชน์สูงสุดต่อบริษัทและผู้ถือหุ้น
    ตลอดจนดูแลมิให้เกิดปัญหาความขัดแย้ง ด้านผลประโยชน์ต่างๆ

-   การบริหารงานด้วยความโปร่งใสภายใต้ระบบการควบคุมและการตรวจสอบภายในตลอดจน
    การเปิดเผยข้อมูลอย่างเพียงพอและสามารถตรวจสอบได้แก่ผู้ถือหุ้นและผู้ที่เกี่ยวข้องทุกฝ่ายเพื่อให้รับทราบข้อมูลอย่างเท่าเทียมกัน

-   การควบคุมและบริหารความเสี่ยงให้อยู่ในระดับที่เหมาะสมกับการดำเนินกิจการของบริษัท

-   การดำเนินธุรกิจด้วยความซื่อสัตย์สุจริต ภายใต้กรอบของกฎหมาย จริยธรรมทางธุรกิจ
    รวมถึงการดูแลสิ่งแวดล้อม

2.  สิทธิและความเท่าเทียมกันของผู้ถือหุ้น

  บริษัทจะยึดมั่นต่อการปฏิบัติและการคุ้มครองสิทธิของผู้ถือหุ้นทุกรายอย่างเท่าเทียมกัน
  โดยกำหนดนโยบายโดยการคำนึงถึงสิทธิผู้ถือหุ้น และส่งเสริมการใช้สิทธิของผู้ถือหุ้นดังนี้

-   สิทธิในการรับรู้ข้อมูลในการจัดให้มีการประชุมผู้ถือหุ้น
    เพื่อให้ข้อมูลเพียงพอแก่ผู้ถือหุ้นเพื่อตัดสินใจ ในการลงมติ
    โดยบริษัทจะดำเนินการจัดส่งหนังสือนัดประชุมผู้ถือหุ้นพร้อมทั้งเอกสารประกอบการประชุมตามวาระต่างๆ
    ล่วงหน้าก่อนวันประชุมอย่างน้อย 7 วัน พร้อมทั้ง มีการบันทึกการประชุมอย่างถูกต้อง
    ครบถ้วนเพื่อสามารถให้ผู้ถือหุ้นสามารถตรวจสอบได้

-   สิทธิที่ผู้ถือหุ้นจะได้รับการอำนวยความสะดวกของผู้ถือหุ้นในการใช้สิทธิเข้าร่วมประชุมผู้ถือหุ้นและ
    ออกเสียงอย่างเต็มที่
    โดยบริษัทมีนโยบายในการส่งเสริมให้กรรมการทุกท่านเข้าร่วมประชุมผู้ถือหุ้น
    เพื่ออำนวยความสะดวกแก่ผู้ถือหุ้นในกรณีการตอบคำถามเกี่ยวกับประเด็นต่างๆ

-   บริษัทมีนโยบายจะส่งเสริมเรื่องความเท่าเทียมกันของ ผู้ถือหุ้น
    เช่นการเปิดโอกาสให้ผู้ถือหุ้นส่วนน้อยสามารถเสนอเพิ่มวาระการประชุมก่อนวันประชุมและคณะกรรมการกำหนดแนวทางพิจารณาเพิ่ม
    / ไม่เพิ่มวาระที่เสนอดังกล่าว การเปิดโอกาสให้
    ผู้ถือหุ้นส่วนน้อยสามารถเสนอชื่อบุคคลเพื่อเข้าดำรงตำแหน่งกรรมการและคณะกรรมการกำหนดแนวทางพิจารณาล่วงหน้าในเวลาอันสมควรก่อนวันประชุม
    การไม่เพิ่มวาระการประชุมโดยไม่แจ้งผู้ถือหุ้นทราบล่วงหน้า

3.  สิทธิและบทบาทของผู้มีส่วนได้เสีย

  บริษัทได้ให้ความสำคัญแก่การกำกับดูแลผู้มีส่วนได้เสียหลายกลุ่ม เช่น กลุ่มลูกค้า คู่ค้า พนักงาน
  ผู้ถือหุ้น หรือผู้ลงทุน หน่วยงานภาครัฐและหน่วยงานอื่นๆ
  โดยคณะกรรมการจะปฏิบัติต่อบุคคลเหล่านี้ตามสิทธิ เงื่อนไข ข้อกฎหมาย และข้อกฎระเบียบต่างๆ
  เพื่อให้ผู้มีส่วนได้เสียได้รับการดูแลและปฏิบัติด้วยดี

4.  การประชุมผู้ถือหุ้น

  บริษัทส่งเสริมให้ผู้ถือหุ้นมีโอกาสที่จะมีส่วนร่วมในการแสดงความคิดเห็น ตั้งคำถาม
  หรือมีข้อเสนอแนะ ในที่ประชุม โดยคณะกรรมการจะเข้าในที่ประชุมเพื่อตอบคำถาม
  และรับฟังข้อเสนอแนะจากผู้ถือหุ้น

  5. ภาวะผู้นำและวิสัยทัศน์

  ในการกำหนดวิสัยทัศน์ เป้าหมายการดำเนินงาน กลยุทธ์ และแผนงานธุรกิจนั้น
  คณะกรรมการได้มีส่วนร่วมในการพิจารณาและตัดสินใจ
  โดยใช้ประสบการณ์รวมทั้งความชำนาญในการทำธุรกิจในการวางแผนเพื่อให้การดำเนินงานเป็นไปอย่างมีประสิทธิภาพและประสิทธิผล
  เพื่อประโยชน์สูงสุดของบริษัทและผู้ถือหุ้นโดยรวม รวมทั้งจะกำกับดูแลและติดตามการดำเนินการ
  พิจารณาให้ความเห็นชอบในเรื่องที่สำคัญเกี่ยวกับการดำเนินงาน
  ของฝ่ายจัดการให้เป็นไปตามแผนงาน

  6. ความขัดแย้งผลประโยชน์

  บริษัทกำหนดให้คณะกรรมการ
  ฝ่ายจัดการและผู้ถือหุ้นได้มีการพิจารณาในการแก้ปัญหาความขัดแย้งของผลประโยชน์อย่างรอบคอบ
  ด้วยความซื่อสัตย์สุจริต มีเหตุผล เป็นอิสระและอยู่ภายใต้จริยธรรมที่ดี
  ตลอดจนมีการเปิดเผยข้อมูลอย่างครบถ้วน เพื่อผลประโยชน์ของบริษัทและผู้ถือหุ้นเป็นสำคัญ

7. จริยธรรมธุรกิจ

  บริษัทมีการส่งเสริมแนวทางเกี่ยวกับจริยธรรมธุรกิจหรือจรรยาบรรณ (Code of ethics or
  statement of business conduct)
  โดยคณะกรรมการได้จัดทำหลักจรรยาบรรณเพื่อให้กรรมการ ผู้บริหาร
  และพนักงานทุกคนได้ทราบถึงมาตรฐานการปฏิบัติตนตามที่บริษัทได้วางไว้
  เพื่อเป็นแนวทางในการให้ทุกคนปฏิบัติหน้าที่ด้วยความซื่อสัตย์สุจริต ทั้งนี้
  จริยธรรมในการประกอบธุรกิจของบริษัทที่กรรมการ ผู้บริหาร และพนักงาน
  ต้องยึดถือและปฏิบัติตาม ประกอบด้วย ความซื่อสัตย์และเชื่อถือได้
  การให้ความเคารพผู้อื่นอย่างสม่ำเสมอ การมีความยุติธรรมและไม่แบ่งแยก
  การไม่ละเมิดทรัพย์สินทางปัญญาใดๆ รวมทั้งลิขสิทธิ์และสิทธิบัตร การเก็บรักษาความลับ
  การเก็บบันทึกข้อมูลของบริษัทอย่างถูกต้อง การระมัดระวังในการเปิดเผยข้อมูลบริษัท
  การปฏิบัติตามกฎหมายและระเบียบข้อบังคับ การให้ความเป็นธรรมต่อคู่แข่งทางธุรกิจ
  และความรับผิดชอบต่อผู้ถือหุ้น โดยกรรมการ ผู้บริหาร และพนักงาน
  จะต้องปฏิบัติหน้าที่ด้วยความซื่อสัตย์สุจริต รับผิดชอบ ยุติธรรม
  และมีจริยธรรมในการดำเนินงานกับผู้ที่เกี่ยวข้องทั้งภายในและนอกองค์กร
  ตลอดจนไม่เปิดเผยข้อมูลภายในอันก่อให้เกิดผลกระทบในด้านลบแก่บริษัทหรือเพื่อประโยชน์ส่วนตน
  รวมไปถึงการไม่กระทำการใดๆ อันก่อให้เกิดความขัดแย้งทางผลประโยชน์

  8. การถ่วงดุลของกรรมการที่ไม่เป็นผู้บริหาร

  คณะกรรมการของบริษัทฯนั้นมีจำนวน 9 ท่าน ประกอบด้วย

-   กรรมการที่เป็นผู้บริหาร 6 ท่าน

-   กรรมการที่ไม่เป็นผู้บริหาร 3 ท่าน ซึ่งเป็นกรรมการตรวจสอบทั้ง 3 ท่าน (คิดเป็นร้อยละ 33
    ของจำนวน กรรมการทั้งหมด)

  บริษัทมีการกำหนดวาระการดำรงตำแหน่งของกรรมการอย่างชัดเจน
  พร้อมทั้งได้แต่งตั้งให้มีเลขานุการคณะกรรมการบริษัทนอกจากนั้นบริษัทได้มีการกำหนดคุณสมบัติของกรรมการอิสระซึ่งดำรงไว้ซึ่งความเป็นกลางและไม่เกี่ยวข้องหรือมีส่วนได้เสียกับบริษัท

  9. การรวมหรือแยกตำแหน่ง

  ประธานกรรมการไม่เป็นบุคคลเดียวกันกับกรรมการผู้จัดการ
  เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ

  10. ค่าตอบแทนกรรมการและผู้บริหาร

  บริษัทกำหนดค่าตอบแทนของกรรมการไว้อย่างชัดเจน ซึ่งเป็นระดับค่าตอบแทนที่เหมาะสม
  ค่าตอบแทนดังกล่าวได้ผ่านการประชุมสามัญผู้ถือหุ้น โดยกำหนดไว้ระดับเดียวกับอุตสาหกรรม ทั้งนี้
  สำหรับค่าตอบแทนของผู้บริหารนั้น
  กรรมการผู้จัดการจะเป็นผู้พิจารณาค่าตอบแทนจากการประเมินผลงาน

  11. การประชุมคณะกรรมการ

  บริษัทจะจัดให้มีการประชุมคณะกรรมการ และดำเนินการประชุมให้เป็นไปตามข้อบังคับของบริษัท
  กฎหมายมหาชน และกฎระเบียบของตลาดหลักทรัพย์แห่งประเทศไทย
  มีการจัดส่งหนังสือนัดประชุมพร้อมทั้งเอกสารประกอบการประชุมตามวาระต่างๆ
  ล่วงหน้าก่อนวันประชุมอย่างน้อย 7 วัน
  และคณะกรรมการสามารถขอข้อมูลเพิ่มเติมได้จากกรรมการผู้จัดการหรือเลขานุการคณะกรรมการบริษัทได้
  หรือให้ผู้บริหารระดับสูงเข้าประชุมเพื่อชี้แจงคณะกรรมการในกรณีที่ต้องการข้อมูลเพื่อประกอบการพิจารณาเพิ่มเติม
  อีกทั้งกำหนดให้กรรมการแต่ละคนสามารถเสนอเรื่องเข้าวาระการประชุมได้
  โดยมีประธานกรรมการและกรรมการผู้จัดการร่วมกันพิจารณาการเลือกเรื่องเข้าวาระการประชุมคณะกรรมการ

  นอกจากนี้ บริษัทจะมีการบันทึกการประชุมอย่างถูกต้อง
  ครบถ้วนเพื่อสามารถให้ผู้ถือหุ้นสามารถตรวจสอบได้
  กรรมการมีหน้าที่ต้องเข้าร่วมประชุมคณะกรรมการทุกครั้งยกเว้นกรณีที่มีเหตุผลพิเศษ
  รวมทั้งกรรมการ ที่ไม่เป็นผู้บริหารสามารถดำเนินการประชุมระหว่างกันเองตามความจำเป็นได้

  12. คณะอนุกรรมการ

  บริษัทได้มีคณะกรรมการตรวจสอบ ซึ่งมีวาระการดำรงตำแหน่งคราวละ 3 ปี
  ประกอบด้วยกรรมการตรวจสอบ 3 ท่าน
  หน้าที่ของคณะกรรมการตรวจสอบได้กล่าวถึงแล้วในข้อก่อน

  13. ระบบการควบคุมและการตรวจสอบภายใน

  บริษัทได้มีการกำหนดระบบควบคุมและการตรวจสอบภายใน และระบบบริหารความเสี่ยงครอบคลุม
  ทั้ง องค์กร
  นอกจากนี้บริษัทกำหนดให้มีการทบทวนระบบการควบคุมภายในและประเมินผลการจัดการความเสี่ยงอย่างน้อยปีละ
  1 ครั้ง

  14. รายงานของคณะกรรมการ

  คณะกรรมการเป็นผู้รับผิดชอบในการจัดทำรายงานทางการเงิน โดยแสดงควบคู่ไปกับผู้สอบบัญชีไว้
  ในรายงานประจำปี โดยเลือกใช้มาตรฐานบัญชีที่เหมาะสมและเป็นที่ยอมรับ

  15. ความสัมพันธ์กับผู้ลงทุน

  บริษัทมีนโยบายที่จะมีทีมงานนักลงทุนสัมพันธ์ เพื่อเป็นตัวแทนในการดูแลการเปิดเผยข้อมูล
  และการเสนอสารสนเทศที่ครบถ้วน เชื่อถือได้ และทันเวลาให้กับผู้ถือหุ้นและนักลงทุน ทั้งนี้
  บริษัทมีนโยบายในการเปิดเผยข้อมูลและความโปร่งใส โดยบริษัท
  จะดำเนินการเปิดเผยข้อมูลการเงินและข้อมูลที่มิใช่การเงินอย่างถูกต้องครบถ้วน
  ทันเวลาและโปร่งใส โดย ในอนาคตการเปิดเผยข้อมูล จะกระทำผ่าน website ของบริษัท

1.  การดูแลเรื่องการใช้ข้อมูลภายใน

คณะกรรมการได้ตระหนักถึงความสำคัญของการนำข้อมูลภายในของบริษัทไปใช้เพื่อประโยชน์ส่วนตน
จึงได้มีการกำหนดนโยบายให้มีการเก็บรักษาข้อมูลภายในให้เป็นความลับระหว่างผู้ที่เกี่ยวข้องเท่านั้น
รวมทั้งกำหนดบทลงโทษอย่างร้ายแรงสำหรับผู้ที่นำข้อมูลภายในของบริษัทไปใช้ รายละเอียดดังนี้

ระเบียบข้อบังคับในการใช้ข้อมูลภายในของบริษัท

1.  กรรมการ ผู้บริหาร พนักงาน และลูกจ้างของบริษัทจะต้องรักษาความลับ และ/หรือ
    ข้อมูลภายในของบริษัท

2.  กรรมการ ผู้บริหาร พนักงาน และลูกจ้างของบริษัทจะต้องไม่นำความลับ และ/หรือ
    ข้อมูลภายใน ของบริษัทไปเปิดเผย
    หรือแสวงหาผลประโยชน์แก่ตนเองหรือเพื่อประโยชน์แก่บุคคลอื่นใดไม่ว่า
    โดยทางตรงหรือทางอ้อม และไม่ว่าจะได้รับผลตอบแทนหรือไม่ก็ตาม

3.  กรรมการ ผู้บริหาร พนักงาน และลูกจ้างของบริษัทจะต้องไม่ทำการซื้อขาย โอนหรือรับโอน
    หลักทรัพย์ของบริษัทโดยใช้ความลับและ/หรือ ข้อมูลภายในบริษัท
    และ/หรือเข้าทำนิติกรรมอื่นใดโดยใช้ความลับและ/หรือข้อมูลภายในของบริษัท
    อันอาจก่อให้เกิดความเสียหายต่อบริษัท ไม่ว่าโดยทางตรงหรือทางอ้อม
    ข้อกำหนดนี้ให้รวมความถึงคู่สมรสและบุตรที่ยังไม่บรรลุนิติภาวะของกรรมการ ผู้บริหาร
    พนักงาน และลูกจ้างของบริษัทด้วย
    ผู้ใดที่ฝ่าฝืนระเบียบข้อบังคับดังกล่าวจะถือว่าได้กระทำผิดอย่างร้ายแรง

นอกจากนี้
กรรมการและผู้บริหารทุกคนได้ลงนามรับทราบภาระหน้าที่ในการรายงานการถือหลักทรัพย์ของตนในบริษัท
รวมถึงคู่สมรสและบุตรที่ยังไม่บรรลุนิติภาวะ ตลอดจนรายงานการเปลี่ยนแปลงการถือหลักทรัพย์
ต่อสำนักงาน ก.ล.ต. และตลาดหลักทรัพย์ฯ ตามมาตรา 59 และบทลงโทษตามมาตรา 275
แห่งพระราชบัญญัติหลักทรัพย์และตลาดหลักทรัพย์ พ.ศ. 2535

1.  บุคลากร

ณ วันที่ 31 ธันวาคม 2549 บริษัทมีพนักงานทั้งสิ้นจำนวน 335 คน
(ไม่รวมกรรมการและผู้บริหารตามข้อ 9.1) โดยแบ่งตามสายงานต่างๆ มีรายละเอียด ดังนี้

+------------------------------------------+---+---------------------------+
| สายงาน                                   |   | จำนวนพนักงาน (คน)          |
+------------------------------------------+---+---------------------------+
|   สนง.กลาง                               | 1 |                           |
+------------------------------------------+---+---------------------------+
|   ฝ่ายบัญชี                                 | 9 |                           |
+------------------------------------------+---+---------------------------+
|   ฝ่ายการเงิน                              | 9 |                           |
+------------------------------------------+---+---------------------------+
|   ฝ่ายขาย                                 | 4 |                           |
+------------------------------------------+---+---------------------------+
|   ฝ่ายจัดซื้อ                                | 6 |                           |
+------------------------------------------+---+---------------------------+
|   ฝ่ายก่อสร้างงานระบบจำหน่าย                 | 1 |                           |
|                                          | 3 |                           |
+------------------------------------------+---+---------------------------+
|   ฝ่ายบุคคล                                | 8 |                           |
+------------------------------------------+---+---------------------------+
|   ฝ่ายก่อสร้างงานระบบ                       | 1 |                           |
|                                          | 8 |                           |
+------------------------------------------+---+---------------------------+
|   ฝ่ายตรวจสอบภายใน                        | 3 |                           |
+------------------------------------------+---+---------------------------+
|   ฝ่ายก่อสร้างสายส่งและสถานีไฟฟ้า              | 4 |                           |
|                                          | 8 |                           |
+------------------------------------------+---+---------------------------+
| ฝ่ายก่อสร้างสถานีไฟฟ้า                        | 1 |                           |
|                                          | 8 |                           |
+------------------------------------------+---+---------------------------+
|   ฝ่ายการตลาด                             | 1 |                           |
|                                          | 9 |                           |
+------------------------------------------+---+---------------------------+
|   ฝ่ายโรงงานลพบุรี                          | 1 |                           |
|                                          | 6 |                           |
|                                          | 3 |                           |
+------------------------------------------+---+---------------------------+
|   ฝ่ายคลังสินค้า                             | 1 |                           |
|                                          | 6 |                           |
+------------------------------------------+---+---------------------------+
|   รวม                                    | 3 |                           |
|                                          | 3 |                           |
|                                          | 5 |                           |
+------------------------------------------+---+---------------------------+

นโยบายในการพัฒนาพนักงาน

บริษัทมีนโยบายในการจัดทำแผนพัฒนาบุคลากรภายในที่ชัดเจน
ซึ่งบริษัทตระหนักดีว่าองค์กรจะดีได้ก็ต้องมีบุคลากรที่มีคุณภาพ ดังนั้น
เพื่อให้เกิดประสิทธิภาพทางบริษัทจึงมีนโยบายส่งเสริมให้พนักงานทุกระดับชั้น
ตั้งแต่ระดับพนักงานจนถึงผู้บริหารระดับสูงได้รับการพัฒนาให้มีความรู้ความสามารถทั้งด้านทฤษฎี
และควบคู่ไปกับการปฏิบัติงานจริงอย่างต่อเนื่องตลอดเวลาเพื่อให้เกิดทักษะในการทำงานที่มีประสิทธิภาพ
โดยบริษัทมีการฝึกอบรม
เพื่อพัฒนาความรู้และทักษะเฉพาะด้านจากคำแนะนำของผู้ที่มีประสบการณ์ในแต่ละสายงาน
รวมถึงการจัดให้พนักงานเข้าอบรมหลักสูตรปฎิบัติงานกับเจ้าของผลิตภัณฑ์
และส่งเสริมให้บุคลากรได้เข้าร่วมการอบรมสัมมนาตามสายงาน
ที่เกี่ยวข้องอย่างสม่ำเสมอทั้งในและนอกสถานที่ นอกจากนี้
บริษัทได้มอบทุนการศึกษาให้กับพนักงานทุกระดับสำหรับการศึกษาต่อระดับปริญญาโท และ mini MBA
ที่มหาวิทยาลัยเกษตรศาสตร์ มหาวิทยาลัยธรรมศาสตร์ และสถาบันอื่นๆ รวมทั้ง จัดให้ผู้บริหาร
และพนักงานทุกท่านได้เรียนภาษาอังกฤษเพิ่มเติมที่โรงเรียนสถานสอนภาษาสมาคมนักเรียนเก่าสหรัฐอเมริกา
(“AUA”) เป็นต้น